Անատոլի Սոլին

**Անատոլի Իվանովիչ Սոլին** (, ), խորհրդային և ռուս ռեժիսոր-մուլտիպլիկատոր, մանկական գրքերի նկարազարդող։ ԽՍՀՄ Պետհեռուստառադիոյի «Սոյուզհեռուստաֆիլմ» ստեղծագործական միավորման մշակույթի աշխատողների պրոֆկոմի նախագահ (1989-1993), ԽՍՀՄ Կինեմատոգրաֆիստների միության (1977), Անիմացիոն կինոյի միջազգային ասոցիացիայի (, 1978) անդամ, «Ոսկե արծիվ» մրցանակի դափնեկիր (2002), Մոսկվայի Գերասիմովի անվան կինեմատոգրաֆիայի համառուսական պետական ինստիտուտի անիմացիոն ֆիլմերի ռեժիսուրայի ամբիոնի դոցենտ, Ռուսաստանի Դաշնության մշակույթի վաստակավոր աշխատող (2014)։

## Կենսագրություն
Անատոլի Սոլինը ծնվել է 1939 թվականի ապրիլի 21-ին Մոսկվայում։ 1961 թվականին ավարտել է «Սոյուզմուլտֆիլմ» ստուդիայի նկարիչ-մուլտիպլիկատորների երկամյա դասընթացները։

1975 թվականին ավարտել է Մոսկվայի պոլիգրաֆիական ինստիտուտի գեղարվեստագրաֆիկական ֆակուլտետը, որտեղ սովորել է պրոֆեսոր Անդրեյ Գոնչարովի կուրսում՝ ստանալով նկարիչ-գրաֆիկի մասնագիտություն։

1959-1995 թվականներին աշխատել է որպես նկարիչ-մուլտիպլիկատոր, ապա բեմադրող ռեժիսոր «Սոյուզմուլտֆիլմ», «Կիևնաուչֆիլմ», «Մուլտհեռուստաֆիլմ» կինոստուդիաներում, «Էկրան» ստեղծագործական միությունում։ Որպես ռեժիսոր՝ Անատոլի Սոլինի առաջին աշխատանքը եղել են Կիևնաուչֆիլմում» նկարահանված չորս գովազդային հոլովակները ԽՍՀՄ Արտաքին առևտրի բանկի համար 1968 թվականին։

Դասավանդել է նկարիչ-մուլտիպլիկատորների դասընթացներում Կիևում և Մոսկվայում, ինչպես նաև եղել է «Գեղադիտակ» () ստեղծագործական միության գեղարվեստական ղեկավարը։ Եղել է առաջիններից մեկը, որ մուլտսերիալներ է ստեղծել հեռուստատեսության համար։

Կնոջ՝ Իննա Պշենիչնայայի հետ վարել է արվեստանոց Մոսկվայի Գերասիմովի անվան կինեմատոգրաֆիայի համառուսական պետական ինստիտուտի անիմացիոն ֆիլմերի ռեժիսուրայի ամբիոնում։

Անատոլի Սոլինը մահացել է 2014 թվականի հուլիսի 23-ին Մոսկվայում։ Թաղվել է Շչերբինսկի գերեզմանատանը։

## Պարգևներ
* Ռուսաստանի Դաշնության մշակույթի վաստակավոր աշխատող (14 օգոստոսի, 2014 թվական, հետմահու) – *հայրենական մշակույթի և արվեստի, հեռուստառադիոհեռարձակման, տպագրության ու կապի զարգացման գործում ունեցած մեծ ավանդի և բազմամյա բեղմնավոր գործունեության համար*
* Ռուսաստանի Դաշնության մշակույթի նախարարության շնորհակալագիր (16 հունվարի, 2012 թվական) – *ռուսական անիմացիայում ոնեցած մեծ ավանդի, բազմամյա բեղմնավոր աշխատանքի համար և մուլտիպլիկացիոն կինոյի 100-ամյակի առթիվ*

Անատոլի Սոլինի մուլտֆիլմներն արժանացել են մրցանակների տարբեր փառատոններում.
* «Շնորհակալություն, արագիլ» – Միլանի միջազգային կինոփառատոնի դիպլոմ (Իտալիա, 1979)
* «Մարդը և իր թռչունը» – Օբերհաուզենի միջազգային կինոփառատոնի դիպլոմ (ԳԴՀ, 1979)
* «Ինչպես աղվեսը հասավ նապաստակին» – Մոսկվայի համամիութենական երիտասարդական II կինոփառատոնի մրցանակ (1979)
* «Ֆորտունայի անիվը» – Մոսկվայի Օլիմպիական սպորտկոմիտեի մրցանակ (1980)
* «Հիանալի Գոշան» – Ուժգորոդի հանրապետական կինոփառատոնի մրցանակ լավագույն կատակերգական ֆիլմի համար (1985)
* «Ֆունտիկ խոզուկի արկածները» – Պեկինի մանկական հեռուստատեսային հաղորդումների միջազգային կինոփառատոնի գլխավոր մրցանակ (Չինաստան, 1989)

## Ֆիլմագրություն
### Ռեժիսոր

*  – Մյունխհաուզենի արկածները։ Կոկորդիլոսի ու առյուծի միջև ()
* 1973 – SOS
*  – Մյունխհաուզենի արկածները։ Կախարդական կղզի ()
*  – Մարդը և իր թռչունը ()
*  – Երկու թխկի ()
*  – Շնորհակալություն, արագիլ ()
* 1978 – Երբ ձյունը հալվեց ()
*  – Ինչպես աղվեսը հասավ նապաստակին ()
*  – Ֆորտունայի անիվ ()
* - – Հիանալի Գոշան ()
*  – Եղևնին ()
* - – Ֆունտիկ խոզուկի արկածները ()
*  – Բաց թողնված գալակտիկան ()
* 1989 – Ծովահենի նոթերը ()
*  – Հյուր ()
*  – Կանացի հոգսեր ()
*  – Երկու խաբեբա ()
*  – Մյունխհաուզենի արկածները։ Գայլը լծված (, նաև սցենարի համահեղինակ)

### Նկարիչ-մուլտիպլիկատոր

* 1961 – Չիպոլինո ()
*  – Նկարչի հետ պատահած դեպք ()
*  – Լուսատտիկ № 3 ()
* 1963 – Մեծ ուտիճը ()
* 1963 – Երեք հաստլիկ ()
*  – Գաղտնիքի եզրին ()
* 1964 – Նոր տուն ()
* 1964 – Քաջ դերձակը ()
* 1964 – Տափօղա՛կը, տափօղա՛կը ()
*  – Գունան-Բատոր ()
* 1965 – Ստորակետի ու կետի արկածները ()
* 1965 – Ռիկի Տիկի Տավի ()
*  – Գլխավոր Աստղայինը ()
* 1966 – Ամենա, ամենա, ամենա, ամենա ()
* 1966 – Маруся-Богуславка
*  – Զենիթային ()
* 1967 – Ինչպես կազակները կուլեշ եփեցին ()
* 1967 – Կոլումբոսը կառանում է ափին ()
* 1967 – Տյավն ու Գաֆը ()
*  – Քարը ճանապարհին ()
* 1968 – Երաժշտական պատկերներ ()
* 1968 – Խրտվիլակ ()
* 1968 – Մանչուկն ու Կառլսոնը ()
*  – Բրեմենյան երաժիշտներ ()
* 1969 – Չսովորած դասերի երկրում ()
* 1969 – Աղջիկը և փիղը ()
* 1969 – Աղվեսը, արջը և անվասայլակով մոտոցիկլետը ()
*  – Быль-небылица
* 1970 – Անտառային ժամանակագրություն ()
*  – Ալո, ձեզ լսում եմ ()
* 1971 – Սիրտ ()
* 1971 – Վերնատնակ ()
* 1971 – Օտար հետքեր ()
*  – Վինի Թուխը և հոգսերի օրը ()
* 1972 – Բադիկը, որ չէր կարողանում խաղալ ֆուտբոլ ()
*  – SOS
*  – Մարդը և իր թռչունը ()

## Մատենագիտություն
*

## Ծանոթագրություններ

## Աղբյուրներ
* Российская анимация в буквах и фигурах

## Արտաքին հղումներ
* Anatoliy Solin *[http://www.imdb.com Internet Movie Database]*
* Անատոլի Սոլինը animator.ru կայքում
* Скончался режиссёр и педагог Анатолий Солин. 23.07.2014
* Мы живём в стеклянном доме 

Կատեգորիա:Խորհրդային մուլտիպլիկատորներ
Կատեգորիա:Ռեժիսորներ այբբենական կարգով
Կատեգորիա:Ռուս մուլտիպլիկատորներ
Կատեգորիա:Ռուսաստանի Դաշնության մշակույթի վաստակավոր գործիչներ